Վան Սողոմոնյան

**Վան Մարտինի Սողոմոնյան** (), հայ նկարիչ, խեցեգործ։

Նկարչուհի, խեցեգործ Նոնա Գաբրիելյանի ամուսինն է, նկարչուհի Լիլիթ Սողոմոնյանի հայրը և նկարիչ Գայ Ղազանչյանի պապը։

## Կենսագրություն
*Վան Սողոմոնյանը ծնվել է 1937 թվականին Թբիլիսիում։
*1956-1958 թվականներին սովորել է Թբիլիսիի գեղարվեստի դպրոցում
*1963-1968 թվականներին՝ Երևանի գեղարվեստա-թատերական ինստիտուտում
*Հայաստանի նկարիչների միության անդամ է
*1991 թվականից՝ «Կերամոս» խեցեգործության միջազգային ակադեմիայի անդամ (Լեհաստան)
*2001 թվականից՝ Գերմանիայի նկարիչների պրոֆեսիոնալ միության անդամ
*2014 թվականին Հայաստանի Հանրապետության Անկախության տոնի առթիվ, ինչպես նաև արվեստի բնագավառում ունեցած նվաճումների համար պարգևատրվել է Մովսես Խորենացու մեդալով։
Վան Սողոմոնյանի աշխատանքները գտնվում են Ժամանակակից արվեստի թանգարանում (Երևան), Սարդարապատի ազգագրական թանգարանում, Հայաստանի մշակույթի նախարարության ֆոնդերում, Հայաստանի ազգային պատկերասրահում (Երևան), Սերգեյ Փարաջանովի տուն-թանգարան, Կիրառական արվեստի թանգարանում (Մոսկվա), Խեցեգործության միջազգային թանգարանում (Ֆաենցա, Իտալիա), Խեցեգործության միջազգային թանգարանում (Քեշքեմեթ, Հունգարիա), Խեցեգործության թանգարան Ռյոմհիլդ, Գերմանիա, Արվեստի թանգարան, Մորիզբուրգ, Հալե-ան-դեր-Զաալե, Ֆռեխեն, Գերմանիա, և այլուր։

## Ստեղծագործական գործունեություն
Ստեղծագործում է գեղանկարչության, խեցեգործության գրաֆիկայի բնագավառներում։

Գործերից են՝
*«Ճարտարապետություն», 1973 թվական, հրակավ
*«Ռեքվիեմ», 1976 թվական, հրակավ
*«Մարդը և կենսոլորտը», 1983 թվական, հրակավ, միջազգային ցուցահանդեսի 1-ին մրցանակ, Ֆաենցա, Իտալիա
*«Ժամանակ», 1999 թվական, հրակավ
*«Մարդիկ և տիեզերքը», 1985-1988 թվականներ, գրաֆիկական նկարաշար
Գեղանկարներ՝
*«Միրաժ», 1999 թվական
*«Խորհրդավոր ընթրիք», 2001 թվական
*Մեծ եղեռնին նվիրված հուշարձան Խարտումում, Սուդան, 1990 թվական, բրոնզ, գրանիտ

## Ցուցահանդեսներ
*1973 թվականից մասնակցել է բազմաթիվ խմբային ցուցահանդեսների (Ճապոնիա, Լեհաստան, Հունգարիա, Գերմանիա, Ֆրանսիա, Իտալիա, Կանադա, Ռուսաստան, ԱՄՆ, Շվեյցարիա), սիմպոզիումների (Գերմանիա, Հունգարիա, Լեհաստան)։

### Անհատական ցուցահանդեսներ
*1980 թվական - Ժամանակակից արվեստի թանգարան (Երևան)
*1986 թվական - Հայկական մշակույթի կենտրոն (Մոսկվա)
*1987 թվական - Հայաստանի Նկարիչների միություն (Երևան)
*1990 թվական - «Հիշողություններ 1915 թվականի մասին» (Խարթում, Սուդան)
*1993 թվական - Կուրհաուզ-Կոլոնադա (Վիսբադեն, Գերմանիա)
*1994 թվական - Խեցեգործության թանգարան (Ֆրեխեն, Գերմանիա)
*1994 թվական - Գալե-Զալեի քաղաքային պատկերասրահ (Գերմանիա)
*1995 թվական - Կրեյսհաուզ պատկերասրահ (Բրեգհայմ, Գերմանիա)
*1996 թվակաան - Կուրհաուզ Քրիստիան-Ցայս-զալ (Վիսբադեն, Գերմանիա)
*1997 թվական - GRS կենտրոն (Քյոլն, Գերմանիա)
*1998 թվական - հին քաղաքապետարան (Վալուադո, Գերմանիա)
*1999 թվական - Արվեստի միջազգային կենտրոն (Փարիզ, Ֆրանսիա)
*2000 թվական - քաղաքային պատկերասրահ (Ֆյուստերվալդ, Գերմանիա)
*2010 թվական - Հայաստանի նկարիչների միություն
*2013 թվական - Ժամանակակից արվեստի թանգարան, Երևան

## Պարգևներ և մրցանակներ
*Մովսես Խորենացու մեդալ (2014)։
*1973 թվական, 1975 թվական - դիպլոմ (Վալորիս, Ֆրանսիա)
*1983 թվական 1-ին կարգի մրցանակ (Ֆրանսիա, Իտալիա)

## Մեջբերումներ Վան Սողոմոնյանից
Կարևոր է ոչ միայն քո աշխարհընկալումը, այլ նաև այն րոպեական տրամադրությունը, որ կա քո հոգում։ Եվ պետք է հիշել, որ ամենուր կա պայմանականություն և սեփական անհամապատասխանությունն աշխարհի հետ։ Եվ այն, ինչ ես ստեղծում եմ, միաժամանակ այն ամբողջական ֆորման է, որով ես ընկալում եմ տիեզերքը և այն փոքր աշխարհը, որ կա իմ ներսում։

## Պատկերասրահ
### Քանդակներ

Պատկեր:Van_Soghomonyan,_Artworks.jpg
Պատկեր:Van_Soghomonyan,_Artworks_(1).jpg
Պատկեր:Van_Soghomonyan,_Artworks_(15).jpg
Պատկեր:Van_Soghomonyan,_Artworks_(13).jpg
Պատկեր:Van_Soghomonyan,_Artworks_(4).jpg
Պատկեր:Van_Soghomonyan,_Artworks_(6).jpg
Պատկեր:Van_Soghomonyan,_Artworks_(8).jpg
Պատկեր:Վան_Սողոմոնյանի_գործերից.jpg


### Գեղանկարներ

Van Soghomonyan, Artworks (2).jpg
Van Soghomonyan, Artworks (3).jpg
Van Soghomonyan, Artworks (5).jpg
Van Soghomonyan, Artworks (7).jpg
Van Soghomonyan, Artworks (9).jpg
Van Soghomonyan, Artworks (10).jpg
Van Soghomonyan, Artworks (12).jpg
Van Soghomonyan, Artworks (14).jpg


## Ծանոթագրություններ

## Արտաքին հղումներ
* Երկրայինի սահմանը հատեց մահկանացու Վան Սողոմոնյանը
* Գեղանկարիչ Վան Սողոմոնյան
* Իմ Գրադարանը. Վան Սողոմոնյան

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ խեցեգործներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Մովսես Խորենացու մեդալակիրներ